شەفەق نیوز-
سازمان دەنگ و رەنگ ئێران، دەنگ نمایەندەگەێ شار کوردنشین مەهاباد، دە پارلمانیش دەرهاوردە
دەر.
جەڵاڵ مەحموودزادە،
دە نامە‌یێگ ک گوووشەجەڕەداین پارلمان وە سدا و سیماسە وانگ ئەڵهاوردگە ک چەنێ پێش
یەکێ لە هونەرپیشەیل ژن دە کلیپێ قەشمەری وە لوڕەیل کردگە و ئێسەیش ده شەواچەێ دۆ
تلیفزیان ئێران دبینیمن ک خەلەبانێ، وە دروو 
وتگە دە زەمان جەنگ ئێران و عراق، کوردەیل، سەر هەر کیلوو گووشت خەلەبانەیل
هلیکوپترەیل کوبرای ئێڕانی، پانسەد ملیوون تمەن ک ئێسەیش، دۆمای سی ساڵ ک لە جەنگ
دچو، هەمجا و پوول یەمە ئێرانیش یە‌ک و نیم جار، گرانترە لە خوێن پیاگی وە ئازا،
پوول دانە و یە درووەگەسە و ئەر ئی خەلەبانە نەدزانێ بیلا بزانێ ک یەکم خەلەبان شەهید
ئێرانێ، خالد حەیدەری، ک بەعسیەیلە دە شار کووت عراق، کوشتنەێ، خوەێ کورد بییە و
سزاوار نییە ک ئیجوورە گە‌ن و نابییە وتنەیلێ، دە پشت‌سەرای کوردەیل و ئێرانییەیلێ
تر، ئەوەیش دە سدا و سیما ک وە پوول ئێڕانییەیل دگەردێ، بویشرێ‌وە.
ئی قسە ک وەگەرد
واکونشەیل ئەڵاجەوی موجرییەگەێ تلیفزیان ئێران، تێکەڵەو بییە جوورێ فەزاسازی کردگە
ک بینەرەیل بەرنامەگە لەێ‌وا خیاڵ بکەن ک ئەومە ئەر هەر کوردێگ خەلەبان ئێرانیێ دییە
دە جی پێشتەوانی کردن یا حەتتا وە دیلی گرتنێ، هەنجە هەنجەێ کردگە و هەر کنجگێگێ وە
کیشە فرووشاگە وە بەعسییەیلە.
